GiliGold/VAD_KnessetCorpus huggingface dataset:
משה גפני: אני לא רוצה לפגוע במטרה הזו חלילה, אבל יחד עם זה, שנינו יודעים שיש המון דירות שלא נמצאות אולי במצב תקין, אבל אפשר בשיפוץ מיידי ללכת לקראת מצב שבו לפחות אותן משפחות שזרוקות לרחוב, כפי שחברת הכנסת פניה קירשנבאום העלתה, וכולנו ראינו את זה – גם לבי דואב וכואב – יכול להיות שאנחנו צריכים לעשות יישור קו עם משרד השיכון.
משה גפני: אזמין את השרים, צריך לעשות את זה באופן מסודר.
משה גפני: שר האוצר נוסע היום להודו.
משה גפני: מה יש דחוף בהודו?
טלב אלסאנע: ברשותך, אני מבקש להוסיף בעניין המצוקות עקב החורף ובעיות של עלויות הדלק, יש 16 בתי ספר בנגב שלא מחוברים לרשת החשמל, ואין בהם מערכת חימום אלא רק גנרטור, ומפעילים אותו כדי לספק את החימום לכיתות.
טלב אלסאנע: הרבה מהגנרטורים האלה הם ישנים, מקולקלים.
טלב אלסאנע: יש בעיה אמיתית לגבי בתי הספר, שמשרד החינוך הקים, ועד היום לא דאג לחבר אותם למערכת החשמל.
משה גפני: תעביר לי מכתב על זה, ואדאג להעביר את זה לשרים שצריכים לפתור את הבעיה.
משה גפני: צו הבלו על דלק (הטלת בלו)(תיקון והוראת שעה מס' 2)(תיקון), התשע"ב - 2011
משה גפני: צו תעריף המכס והפטורים ומס קנייה על טובין (תיקון מס' 6 והוראת שעה), התשע"א-2011 (תיקון טעות - תיאום סכומי המס - ביודיזל)
משה גפני: אנחנו עוברים לסעיפים שעל סדר היום.
משה גפני: צו הבלו על דלק (הטלת בלו)(הוראת שעה)(תיקון), התשע"ב – 2011; צו הבלו על דלק (הטלת בלו)(תיקון והוראת שעה מס' 2)(תיקון), התשע"ב – 2011; צו תעריף המכס והפטורים ומס קניה על טובין (תיקון מס' 5 והוראת שעה)(תיקון), התשע"ב - 2011 (ביטול העלאת המס); צו תעריף המכס והפטורים ומס קנייה על טובין (תיקון מס' 6 והוראת שעה), התשע"א-2011 (תיקון טעות - תיאום סכומי המס – ביודיזל.
משה גפני: חברי הוועדה, ביום חמישי כשישבנו במשרד הביטחון, כשהיתה ישיבה של הוועדה, העלו כמה חברים את החשש שמא – היתה ידיעה כזאת - שהבלו על הדלק לא יופחת, אלא להפך – מחיר הדלק יעלה.
משה גפני: אני קיבלתי את זה גם בחוסר אמון אבל גם בהפתעה רבה, כי היה סיכום ברור וחד-משמעי – דיברתי לא רק עם חברי הקואליציה אלא גם עם חברי האופוזיציה, ואמרתי להם – דיברתי עם רוחמה – סיפרתי מה עסקת החבילה בעניין הזה, כלומר בין יתר הדברים זה גם צו הבלו על הדלק, שב-1.1.12 זה יירד ב-40 אגורות.
משה גפני: אמרתי גם על הביודיזל.
משה גפני: אם לא נוגעים בעניין הזה, זה עולה.
רוחמה אברהם-בלילא: לבטל או לדחות?
משה גפני: לבטל.
משה גפני: אם לא, זה עולה ב-40 אגורות.
משה גפני: אני רוצה שהממשלה תציג.
משה גפני: יש פה ויכוח – זה אפילו לא ויכוח, אני אפילו מתבייש בעניין הזה.
משה גפני: אני הבאתי את הפרוטוקול מ-16.5.11, שהוועדה קיימה ישיבה על הרפורמה במס.
משה גפני: ה-16 במאי, י"ב אייר, זה היה לפני תחילת המחאה החברתית וכמובן, לפני הקמת ועדת טרכטנברג.
משה גפני: הוועדה ישבה, דנה, הצביעה על זה שמכניסים בחוק את הצו.
משה גפני: לא סמכנו על משרד האוצר, והכנסנו את זה כסעיף בחוק – מופיע בפרוטוקול.
משה גפני: יצאנו לחדר שלי, הגענו להסכמות, ואז סוכם שהבלו על הדלק יירד – על כל פנים, לא יעלה, והמשמעות של העניין – ירידה.
משה גפני: לאחר כמה חודשים התקיימה ישיבה, ביקש ראש הממשלה ושר האוצר: נפחית את מחיר הדלק, אולי נמצא לזה מקומות אחרים.
משה גפני: אמרתי: בסדר, אבל המחיר יירד - אי-אפשר שהמחירים האלה יעלו כך, ואכן זה נעשה.
משה גפני: פתאום עכשיו אני מתחיל לנהל משא ומתן, ואומרים לי: זה דוח טרכטנברג, וצריך להביא את זה, ולא להביא.
משה גפני: אני דרשתי להביא את זה יחד עם החוק; מביאים את החוק – להביא גם את הצו שחתום על-ידי שר האוצר.
משה גפני: אמרו: אתה לא מאמין לנו?
משה גפני: לקח לי זמן, אבל בסוף אמרתי:
משה גפני: אני מאמין לכם, עד יום שני שיהיה כאן הצו חתום, והצו אכן הגיע אליי אתמול חתום, והמחיר לא יעלה, שזה חלק מהעניין של הרפורמה במס.
משה גפני: שאלתי גם את העוזרים שלי ואת הצוות פה בוועדה – למה הממשלה כל הזמן מתעקשת לומר שזה בעקבות דוח טרכטנברג?
משה גפני: ראיתי גם בישראל היום ידיעה, שמגדילים את התחבורה הציבורית במטרופולין של גוש דן בעקבות דוח טרכטנברג.
שלי יחימוביץ': גובים מסים בעקבות טרכטנברג , יש מערכת חינוך בישראל בזכות דוח טרכטנברג.
משה גפני: כלומר הפגיעה בתוכנית הגרעינית של איראן זה בעקבות דוח טרכטנברג?
משה גפני: אנחנו מסוגלים כבר לכל דבר.
משה גפני: חשבתי, אולי אני טועה – הבאתי את הפרוטוקולים של שתי ישיבות של ועדת הכספים, הרבה לפני המחאה החברתית.
משה גפני: נכון שהמחאה החברתית היתה קטלי
משה גפני: זטור כדי שהממשלה אכן תעמוד בהתחייבויות שלה ותעשה את זה, ואני רואה פה גם במכתב פנימי לשר האוצר – רצוף בזה צו הבלו על הדלק, בצו מוצע ליישם את המלצתה של ועדת טרכטנברג.
משה גפני: עוד יחשבו שש לי משהו נגד הוועדה.
פניה קירשנבאום: אתה זוכר את הישיבה עם ראש הממשלה, שאמרתי שאנחנו נגד הוועדה הזאת, כי אנחנו, חברי הכנסת, יודעים לעשות את זה טוב יותר, ולנו יש הצעות?
פניה קירשנבאום: אתה יודע מה יצא בתקשורת בסופו של דבר.
פניה קירשנבאום: למה להזכיר דברים רעים?
משה גפני: אני מודיע פה – אין לי שום דבר נגד ועדת טרכטנברג ולא נגד האיש טרכטנברג.
משה גפני: אני חושב שזו פגיעה באופי המשטר של מדינת ישראל.
משה גפני: אנחנו לא משחקים פה בקרדיט.
משה גפני: הרי מה אומרים על חברי הכנסת – חברי הכנסת רבים בין יהודים לערבים, בין דתיים לחילוניים, בין ימין לשמאל - את זה רואים.
משה גפני: את העבודה הסיזיפית שאנחנו עושים יום-יום ושבוע-שבוע בכל הנושא החברתי, בכל הדברים האלה – את זה מקבלים הפרופסורים שם, עם הכיבוד שאישרנו להם.
משה גפני: אנחנו רק רבים.
שלי יחימוביץ': מה היתה העלות של ועדת טרכטנברג?
משה גפני: כמעט 800 אלף שקל.
משה גפני: זה פגיעה בכנסת, זה פגיעה במשטר, זה פגיעה בכול.
משה גפני: אז אם היינו עצלנים ולא היינו עושים את זה – ניחא, אז ראש הממשלה מוציא את זה החוצה, אבל אנחנו עושים את העבודה, וכל מה שהיה צריך זה הסכמה.
משה גפני: ולהסכמה הגענו.
משה גפני: מסרתי את הודעתי, ואם יש לממשלה מה לענות, אני נותן לה את ההזדמנות עד סוף הישיבה.
קובי בוזו: מה שמונח בפניכם כרגע זה שני צווים שמפחיתים את מס הקנייה או את הבלו על הבנזין, על הסולר ועל הפחם.
קובי בוזו: הבלו, מס הקנייה יופחת על הבנזין ב-40 אגורות.
קובי בוזו: כאמור, לולא הצווים האלה המס על הבנזין היה עולה בכ-40 אגורות לכל ליטר בנזין ב-1.1.12.
קובי בוזו: הצו שנמצא כאן כרגע מבטל את ההעלאה, כלומר משאיר את המס על הבנזין כפי שהוא קיים כיום.
קובי בוזו: לגבי הסולר, או הביודיזל, המס היה אמור לעלות ב-1.1.12 ב-20 אגורות, ומונחים כאן צווים שמשאירים את המס על הדיזל או על הסולר או על הנפט באותו שיעור כפי שהוא קיים כיום.
קובי בוזו: לגבי הפחם, המס אמור לעלות ב-1.1.12, וכרגע מונחים פה צווים שמשאירים את גובה המס כפי שהוא כיום.
משה גפני: גם הפחיתו פעמיים את העלאות הבלו על הדלק - שאפשר היה להעלות, ומשרד האוצר לא העלה.
משה גפני: יכולנו להגיע ב-1.1 למחיר אסטרונומי – לא רק הצווים; היה ב-1.10 – היינו יכולים.
משה גפני: להגיע ל-1.1 בהרבה יותר מ-40 אגורות, היינו יכולים להגיע לאחוזים יותר גבוהים.
משה גפני: יש גם התאמות מדד, לכן במהלך השנה היו חודשים, אוגוסט וספטמבר, שבהם הבלו ירד מעבר למה שהוא קיים כיום, אבל אם לא היינו עושים שום דבר, בלי הצווים האלה, המחירים של הדלקים היו עולים, וכשאני אומר "דלקים", זה פחם, דיזל, נפט, קרוסין.
משה גפני: לגבי הביודיזל?
משה גפני: יש כאן צו שלישי, שממשיך את הוראת השעה שקיימת היום לגבי הביודיזל.
משה גפני: כיום אנחנו נותנים הטבת מס לביודיזל, שמיוצר משמנים משומשים שנאספים בישראל – הטבה מאוד משמעותית – המס כמעט זניח בהשוואה לביודיזל אחר, והמלצת ועדת הכספים שהיתה לפני כשנה ניתנה הוראת שעה, שאמורה לפוג ב-1.1, ואנחנו כאן ממשיכים אותה גם לשנת 2012.
משה גפני: לגבי תיקון הטעות?
משה גפני: גילינו שהוצאנו ספר באפריל 2011, שהוא קובץ תקנות לכל דבר, ובטעות מי שהדפיס את הספר שכח לרשום את הפרט של הביוזיזל – דוח העדכון של הדלקים.
משה גפני: זה ספר של תעריף המכס, שיצא כקובץ תקנות.
משה גפני: הוא כמו מקח רגיל בעצם, כמו המקח שמונח לפניכם כרגע.
משה גפני: בטעות מי שהדפיס את הספר שכח להדפיס שם את פרט המכס של הביודיזל, ולכן לא יכולנו לעדכן אותו, כפי שמתעדכנים כל הדלקים בהתאם לשינוי במדד המחירים לצרכן – כל ארבעה חודשים, בין אם יורד או בין אם עולה המדד, אנחנו מעדכנים- - -
שלי יחימוביץ': כמה סוגי דלקים יש?
שלי יחימוביץ': יש פה כמעט הכול למעט גזים או מזוט.
שלי יחימוביץ': יש פה סולר, בנזין, פחם, קרוסין, ביודיזל, תערובות של דלקים – כל מה שאמרתי כרגע – לגביהם מופחת המס.
רוחמה אברהם-בלילא: בסוף 2008, כשהיה משבר הנפט העולמי, חבית נפט עלתה בערך 147 דולר.
רוחמה אברהם-בלילא: האזרחים שילמו בערך 6 שקלים ו-20 אגורות לליטר דלק.
רוחמה אברהם-בלילא: כיום אין משבר נפט בעולם.
רוחמה אברהם-בלילא: חבית נפט עולה בין 80 ל-84 דולר - תלוי בשבוע, תלוי בפרק הזמן, והצרכן משלם היום 7 שקלים ו-11 אגורות.
רוחמה אברהם-בלילא: איך אתה מסביר את הפער הזה, את העובדה שב-2009, כשהיה משבר נפט עולמי, כאן יכולנו לספוג את זה, ושילמנו פחות עבור ליטר דלק, לעומת העובדה שהיום אין משבר דלק, והאזרח נדרש לשלם את השקל וחצי יותר על כל ליטר?
רוחמה אברהם-בלילא: זה פחות משקל וחצי – שקל ו-20 אגורות.
קובי בוזו: השינוי היחיד שעשתה רשות המסים בענייני המס על הבנזין היה במאי 2009 – המס עלה ב-30 אגורות אז.
רוחמה אברהם-בלילא: אבל בכל זאת יש פער.
רוחמה אברהם-בלילא: אם, נניח, מחיר הנפט בעולם ירד, גם אצלנו זה צריך לרדת.
רוחמה אברהם-בלילא: אם כשהיינו בשיא של המשבר שילמנו 6 שקלים ו-20 אגורות, כיום אין 147 דולר לחבית אלא 80 דולר לחבית, שזה כמעט חצי.
משה גפני: לא היה שלב שזה עלה דומה למחיר שיש היום?
משה גפני: המחיר לצרכן- - -
קובי בוזו: המחיר לצרכן הוא בפיקוח, ונקבע על-ידי ועדת מחירים.
משה גפני: למה זה היה נמוך?
משה גפני: יש כמה פרמטרים.
משה גפני: מבחינת המיסוי, היתה עלייה יחידה של 30 אגורות ותיאומים של סכומים.
רוחמה אברהם-בלילא: אז תיאומי הסכומים זה 70 אגורות, שהאזרח משלם?
רוחמה אברהם-בלילא: יש עוד מרכיבים.
רוחמה אברהם-בלילא: גם לא הגיע לסכומים כאלה.
רוחמה אברהם-בלילא: זה פער מטורף.
רוחמה אברהם-בלילא: אנחנו לא שמים לב לפער הזה.
רוחמה אברהם-בלילא: אף אחד לא יודע לומר למה ב-2009, כשהיתה חבית נפט 147 דולר, הצרכן, האזרח שילם 6.20 שקלים, וכיום 80 דולר לחבית, והצרכן משלם 7.11 שקלים.
יצחק וקנין: אמרתי את הדברים פה לפני שנה, ואת צודקת.
יצחק וקנין: זה אחד האפיקים של האוצר לגבות כסף.
יצחק וקנין: זה המסלול הקל ביותר לאוצר לגבות כסף.
רוחמה אברהם-בלילא: אבל שמישהו יידע להסביר את הפער המשמעותי הזה.
רוחמה אברהם-בלילא: הוא בא לידי ביטוי בכול.
רוחמה אברהם-בלילא: אין הסבר.
קובי בוזו: אנחנו בדקנו, וראינו שיש פער של חצי שקל – 30 אגורות זה המס, על זה יש עדכוני מדד, כלומר ככל שהאינפלציה יותר גבוהה, כך המס עולה כל ארבעה חודשים, ובאמת היתה אינפלציה חיובית.
קובי בוזו: אם היתה אינפלציה שלילית, זה היה יורד, כמובן.
רוחמה אברהם-בלילא: אבל אתה לא מסביר את זה, שהמחיר אז היה כמעט כפול – 147 דולר ל-80 דולר היום.
משה גפני: יוגב, אתה יכול?
קריאה: יש שינויים בשער החליפין שהשפיעו.
קריאה: אין לי הנתונים כרגע.
קריאה: אני יכול לשלוח לוועדה הסבר.
משה גפני: אני מבקש הסבר לכל חברי הוועדה.
משה גפני: תשלחו הסבר מדויק, תגידו גם את המחירים – האם זה הגיע לממדים כאלה.
משה גפני: רוחמה, אני מקבל את מה שאמרת.
רוחמה אברהם-בלילא: יש לי תשובה - מישהו צריך לממן את הממשלה המנופחת הזאת.
ציון פיניאן: יש לי תשובה – מישהו צריך לממן את הגירעון של הממשלה הקודמת.
משה גפני: השאלה היתה שאלה מקצועית, היא לא שאלה פוליטית.
משה גפני: גם קובי וגם יוגב – חשוב לנו לדעת.
משה גפני: הרי הממשלה לא יכולה לקבל החלטה סתם פתאום שהמחיר עולה.
משה גפני: או היא מביאה צו או המדד עלה או שער החליפין עלה.
משה גפני: איך זה הגיע לממדים כאלה, כשזה היה כל כך נמוך, כשהמחיר של הנפט בעולם היה גבוה, והיום, כשהמחיר היה גבוה, זה הגיע לסכומים יותר גבוהים, ועליית המכס בעניין הזה או המס היתה רק של 30 אגורות.
משה גפני: כמה זמן זה ייקח שתביאו לנו?
יצחק וקנין: אין תשובה.
יצחק וקנין: התשובה היתה בשנה שעברה, כשהצבעתי נגד, ואמרתי את אותם דברים.
משה גפני: לא, זה העלינו.
משה גפני: אז אמרתי את זה, והצבעתי נגד.
משה גפני: אתה צודק, אבל עכשיו יש הפחתה.
משה גפני: קיבלנו את העמדה שלך.
משה גפני: רוחמה שואלת שאלה נכונה, וכולנו מצטרפים לשאלה הזאת – למה כשהמחיר היה גבוה בעולם, זה לא הגיע לסכומים כאלה?
משה גפני: מה יצר את הפער?
משה גפני: אז יכול להיות שער החליפין, יכול להיות המדד, יכול להיות מס שעלה, ואנחנו יודעים בכמה.
משה גפני: למה זה הגיע לממדים כאלה?
רוחמה אברהם-בלילא: אני פותחת סוגריים – תכניס את כל העלייה במחירי החשמל ואת כל העלייה בהובלות, בדואר.
רוחמה אברהם-בלילא: יש פה גרירה של עליית מחירים שהיא מטורפת, ואין לה סיבה אמיתית.
יצחק וקנין: התשובה שניתנה לנו בשנה שעברה - אני זוכר את הדברים – שזה בא לממן דברים אחרים.
יצחק וקנין: הם אמרו: אין לנו דרך לממן את ההוצאות.
משה גפני: אני הצבעתי בעד, ואני חוזר בתשובה.
משה גפני: מחזירים עטרה לישנה.
שלי יחימוביץ': אני באתי לסגור מעגל מאוקטובר 2010.
שלי יחימוביץ': בא לכאן האוצר, העביר צו להעלאת הבלו על 30 סוגי דלקים בלי להניד עפעף, היה גיוס של הקואליציה, כולם אצו רצו, לא ידעו על מה הם מצביעים, הצביעו בעד העלאת הבלו על 30 דלקים.
משה גפני: אני ידעתי, לצערי.
משה גפני: אתה ידעת, ואיציק הצביע נגד ואני הצבעתי נגד וג'ומס הצביע נגד, ובזה זה נגמר.
משה גפני: מבין 30 הדלקים החרגנו אחד – פדקוק, זה היה של מפעל נשר, ישבו כאן לוביסטים, עשו לנו את המוות, והיתה התעוררות אידיאולוגית לכבוד הפדקוק.
משה גפני: כל יתר הדלקים עלו.
משה גפני: ישב כאן נציג האוצר, ואמר שהוא מעלה את המס על הדלקים כדי להילחם בזיהום האוויר, כדי שייסעו פחות ברכב.
משה גפני: ואחרי שלחצנו אותו, הוא אמר שיש חור בהכנסות המדינה בגלל הרפורמה במס, וצריך להביא את הכסף מאיפשהו, ואת הכסף מביאים ממס עקיף – זה קלאסיקה של מיסוי טיפש.
משה גפני: מס עקיף זה מס טיפש.
משה גפני: מס עקיף זה מס שמרע עם מעמד הביניים, שמרע עם העניים, שמרע עם התעשייה.
משה גפני: הרי הפחם והדלקים והכול - זה פוגע גם בתעשייה, ומס הכנסה זה מס חכם, זה מס פרוגרסיבי, זה מס שנגבה באופן יחסי, נגבה חלקית ממי שיש לו, ונגבה הרבה – לא מספיק אמנם - ממי שיש לו הרבה.
משה גפני: כאן אנחנו רואים עדות למדיניות כושלת, ניאו ליברלית, קפיטליסטית של הורדת מסים ישירים והעלאת מסים עקיפים כדי למלא את החור בהכנסות המדינה.
משה גפני: עכשיו פתאום בא טרכטנברג וגילה לנו את אמריקה, ואני מזדהה אתך, גפני – הרי בלתי אפשרי שיכתבו לנו את השטות הזאת, שבעקבות המלצות דוח טרכטנברג מורידים את המיסוי על הדלקים.
משה גפני: אנחנו אומרים את זה שוב ושוב, ואז בא טרכטנברג בעלות של 790 אלף שקלים בוועדה שעוסקת בעיקר ביחסי ציבור, ומביאה דוח שיש בו שני דברים: או דברים מזיקים, כמו פתיחת הגבולות ל- - - של ייבוא, או דברים שממילא ידענו אותם ולא היינו צריכים את טרכטנברג בשביל זה.
זבולון אורלב: את לא הצלחת לשכנע את הממשלה.
שלי יחימוביץ': וטרכטנברג הצליח.
משה גפני: הוועדה הזאת העלתה, ובעקבות טרכטנברג מורידים.
שלי יחימוביץ': יש לי רעיון: כל דבר טוב שנרצה לעשות כאן, נקרא לזה טרכטנברג – דברים שאנחנו שנים נלחמים עליהם כמו להלאים בחזרה את אחיות בריאות התלמיד – נקרא לזה טרכטנברג, הורדת מע"מ דיפרנציאלי- נקרא לזה טרכטנברג, ביטול הרפורמה במס – נקרא לזה טרכטנברג, והכול יעבור.
שלי יחימוביץ': אתה צודק – יש כאן ייתור שלנו כחברי כנסת, בזבוז כסף ומכונת יחסי ציבור משומנת ומיותרת.
שלי יחימוביץ': יכולנו לחסוך את כל הסיבוב הזה, ופשוט לא להצביע בעד העלאת הבלו על הדלקים.
מירי רגב: אני חושב שהגיע הזמן שיתייחסו אלינו, כן נצליח להשפיע, ופשוט לא נעלה.
משה גפני: אנחנו מצליחים כל הזמן להשפיע.
משה גפני: אני חושבת שבעניין המיסוי על הדלק – זה לא דיון ראשון שהיה פה בוועדה.
משה גפני: גם על הסולר, וגם הבאנו את חוק הפיקוח על הדלק, שגם הוא עדיין לא עבר, כמו הפיקוח על המים, שגם לא הצלחנו להעביר את זה כוועדה, למרות שאמרת שתלך על שני החוקים האלה.
משה גפני: נתקדם לאט-לאט.
משה גפני: בשבוע הבא, בעזרת השם, אני מביא את זה להנהלת הקואליציה, את הפיקוח על המים.
משה גפני: בעניין הזה קודם כל שיכינו עבודה רצינית לאורך שנים – מה היה מחיר חבית נפט בעולם, כמה שילמנו בארץ, ואז נראה את ההבדלים, ונראה שהבעיה היא לא בהבדלי מחירים אלא במיסוי – שכל הזמן מעלים את המס.
שלי יחימוביץ': גפני, אנקדוטה קטנה - באיזה פיהוק זה התקבל, ואיזה חוסר עניין וחוסר ידע היו כשהעלו באופן מסיבי את הבלו: אחרי שהניחו את הצו על שולחן המליאה, שאלה אותי חברת כנסת מהקואליציה, מה זה בלו?
שלי יחימוביץ': אמרתי לה שבלו זה הדוב, החבר של מוגלי מספר הג'ונגל...
משה גפני: חברת הכנסת יחימוביץ, אני מסכים לחלוטין עם מה שאמרת, אבל אני מבקש לעשות בעניין הזה סדר, כי הרבה פעמים אנחנו מתרשמים מהתקשורת.
משה גפני: אני הצבעתי בעד העלאת הבלו על הדלק.
משה גפני: אני ידעתי מה המשמעות של העניין.
משה גפני: היו אלף ואחד נושאים שמגיעים לוועדת הכספים, אני חבר בקואליציה, לך היתה הפריבילגיה כל הזמן והיה לך גם האומץ להיות חברה בקואליציה ולהצביע נגד על דברים.
משה גפני: היית בקואליציה, והיה לך האומץ, והצבעת נגד.
משה גפני: חבר הכנסת וקנין היה זה שצעק נגד העניין הזה, הצביע נגד.
יצחק וקנין: אלי ישי הוציא אותי בחוץ, הביאו לי את אברהם מיכאלי, ואמרתי: לא יעזור לכם, אצביע נגד.
משה גפני: אני מודה על האמת – אני הצבעתי בעד העלאת הבלו על הדלק, הייתי נגד זה, התווכחתי עם אנשי משרד האוצר, היו אלף ואחד נושאים שהיו כאן.
משה גפני: הורדנו נושאים רבים מחוק ההסדרים, דברים שהם הביאו, שינינו, אז אמרו: המחיר יהיה מחיר כבד.
משה גפני: לצערי הרב, קיבלנו את זה, אבל אמרת נכון – כאן בוועדה מתנהל דיון שהוכרע – האם המסים הישירים הם המסים שמופחתים או העקיפים הם המופחתים, והיתה הכרעה בוועדה מזמן, שמופחתים המסים העקיפים, ומעלים את המסים הישירים לעשירים.
משה גפני: זה היה צריך לבוא למליאה לקריאה שנייה ושלישית, ושם היה מבוטל העלאת הבלו על הדלק.
משה גפני: ביקש ראש הממשלה – תמתין, היות שזה עד 1.1.12, אולי נמצא מקורות אחרים.
משה גפני: אז אמרתי: לא אחכה עד 1.1 – קודם אני רוצה תשובה, אבל זה יעלה למליאה לקריאה שנייה ושלישית, ואז התחילה המחאה החברתית, לנו זה נתן גב מלא על כל הדיונים שלנו, ואני הודעתי שכל הסיפור של הרפורמה במס יהיה כאן בוועדה, הממשלה קיבלה החלטה, הביאה חוק לקריאה ראשונה, נמצא במליאת הכנסת, שוכב שם כאבן שאין לה הופכין, כבר לא ייגעו בחוק הזה, החוק שהובא לאישור לקריאה שנייה ושלישית של הרפורמה במס, עם כל מה שהכנסנו, עם 2 אחוזים הפחתה במס הכנסה למעמד הביניים, עם התוספת של ההפחתה בריבית על המשכנתאות, שזה סיוע למעמד הביניים, כל מה שהכנסנו – את מס הכנסה שלילי, 50 אחוז לנשים עובדות, 2 נקודות זיכוי לגבר עובד – כל מה שנקבע לעניין הזה, אושר בשבוע שעבר לקריאה שנייה ושלישית.
משה גפני: במליאת הכנסת אם מישהו רוצה לדעת איפה הוא נמצא טרכטנברג – במליאת הכנסת נמצא חוק לקריאה ראשונה, שזה דוח טרכטנברג, תחפשו אותו בהיסטוריה.
משה גפני: אנחנו היינו גוף חי, דינמי, פעלנו, והבאנו את החוק, ועכשיו אנחנו משלימים אותו.
משה גפני: אנחנו לא הולכים לטייל.
משה גפני: אנחנו אחרי זה מייד דנים על חוק ששינסקי, על הקמת הקרן לרווחי נפט וגז.
משה גפני: אני מודה שמשרד האוצר ושר האוצר עמדו בהתחייבות שלהם.
משה גפני: ביקשתי, אביא את החוק לקריאה שנייה ושלישית.
משה גפני: עד היום אני רוצה את הצו חתום, והצווים נמצאים כאן, ואני ועובר להצבעה – צו-צו.
משה גפני: צו הבלו על דלק (הטלת בלו)(הוראת שעה)(תיקון), התשע"ב – 2011.
משה גפני: אושר פה אחד.
משה גפני: צו הבלו על דלק (הטלת בלו)(תיקון והוראת שעה מס' 2)(תיקון), התשע"ב – 2011.
משה גפני: צו תעריף המכס והפטורים ומס קניה על טובין (תיקון מס' 5 והוראת שעה)(תיקון), התשע"ב - 2011 (ביטול העלאת המס).
משה גפני: צו תעריף המכס והפטורים ומס קנייה על טובין (תיקון מס' 6 והוראת שעה), התשע"א-2011 (תיקון טעות - תיאום סכומי המס - ביודיזל).
משה גפני: ארבעת הצווים אושרו, תודה רבה.
משה גפני: על סדר היום המלצה להעלאת המס לעסקים קטנים ומנגד הטבות מס מופלגות למפעלים מבוססים, הצעה לסדר היום של חבר הכנסת גאלב מג'אדלה ושל חברת הכנסת רוחמה אברהם-בלילא.
משה גפני: רוחמה, הבמה לרשותך.
רוחמה אברהם-בלילא: אדוני היושב ראש, בוקר טוב ותודה רבה.
רוחמה אברהם-בלילא: אני רואה כאן תלמידים שמכבדים אותנו בנוכחותם.
משה גפני: אני מקדם בברכה את תלמידות בית הספר איש שלום בכפר יונה.
משה גפני: ברוכות הבאות.
משה גפני: תלמדו הרבה בכנסת ותראו את הכנסת מבפנים ולא רק מבחוץ.
רוחמה אברהם-בלילא: תלמדו פרק באזרחות.
משה גפני: יש כאן הרבה דברים טובים ולא כפי שזה מוצג בתקשורת.
משה גפני: בכל מקרה, ברוכות הבאות.
רוחמה אברהם-בלילא: אדוני היושב ראש, אני מודה לך על קיום הישיבה בהקדם.
רוחמה אברהם-בלילא: אתה הרי יודע שאכן אפשר לומר שמיומי הראשון בכנסת ישראל לקחתי את כל הסוגיה של טיפול בעסקים הקטנים והבינוניים משום שאני סבורה שעדיין, למרות שאני מכהנת כבר קרוב לתשע שנים בכנסת, נושא העסקים הקטנים והבינוניים בישראל מופלה לרעה.
רוחמה אברהם-בלילא: קצת רקע.
רוחמה אברהם-בלילא: בישראל יש למעלה מ-430 אלף בעלי עסקים קטנים ובינוניים שמעסיקים במעגל הצר שלהם למעלה ממיליון וחצי אנשים כאשר אני מדברת על שניים-שלושה מועסקים ולא מחריגה את המפעלים שמעסיקים עשרים ו-25 עובדים.
רוחמה אברהם-בלילא: בעיניי הם השדרה הכלכלית והמרכזית לצמיחה במשק.
רוחמה אברהם-בלילא: מדינות נאורות הפנימו את הדבר הזה והראיה לכם הנשיא אובמה בארצות הברית כאשר אין כמעט נאום שהוא נושא ובו הוא מסביר את חשיבות העסקים הקטנים והבינוניים.
רוחמה אברהם-בלילא: הוא גם הקצה איזושהי תוכנית לנתינת אשראי בהיקפים מאוד מאוד גדולים על מנת לצאת מהמיתון ולצאת מהמשבר בו הייתה נתונה ארצות הברית.
רוחמה אברהם-בלילא: אני אומר לך שעדיין, מתוך בדיקה שלי, בישראל בעלי העסקים הקטנים והבינוניים מתמודדים עם הרבה מאוד בעיות.
רוחמה אברהם-בלילא: אחת מהבעיות היא דרך בירוקרטית ארוכה מאוד – אמנם זה לא הנושא היום אלא שאני נותנת רקע – החל מהמחשבה של אדם שרוצה לפתוח עסק וכלה עד פתיחת העסק, אז יש סדרת "עינויים" שהוא צריך לעבור.
רוחמה אברהם-בלילא: תחשוב על מסעודה שהיא מומחית לבישול, גרה בפריפריה והיא רוצה לפתוח מסעדה קטנה.
רוחמה אברהם-בלילא: תחשוב מה הם האישורים להם היא נדרשת לצורך פתיחת אותו עסק קטן שמאכיל מספר סועדים.
רוחמה אברהם-בלילא: היא צריכה לעבור דרך משרד הבריאות, דרך מכבי האש, דרך מכון הרישוי וכולי ובדרך הרבה מאוד אנשים מתייאשים ולא פותחים את העסק.
רוחמה אברהם-בלילא: לצורך כך אני יודעת שיש את הרשות לעסקים קטנים ואנחנו עובדים ביחד.
רוחמה אברהם-בלילא: אני יודעת שהרשות לעסקים קטנים גם מלווה, חונכת עסקים וגם מטפלת בכל מה שקשור לניסיון לקיצור הליכים בירוקרטיים אבל זה לא בא מספיק לידי ביטוי.
רוחמה אברהם-בלילא: העסקים הקטנים מופלים לרעה בכל מה שקשור למיסוי.
רוחמה אברהם-בלילא: גם הצעת החוק של חבר הכנסת אלכס מילר ושלי בנושא של החרגת העסקים שנותנים שירותים, שהתקציב שלהם הוא עד 15 מיליון שקלים, היא לא מספיקה ועדיין עסקים קטנים מופלים לרעה בכל מה שקשור למיסוי.
רוחמה אברהם-בלילא: המס שהם משלמים הוא הרבה יותר גבוה.
רוחמה אברהם-בלילא: בנק ישראל מחמיר את הרגולציה בכל מה שקשור להלימות ההון.
רוחמה אברהם-בלילא: בעל עסק קטן, אחד האפיונים שלו שאין לו רזרבת הון, אין לו מספיק הון חוזר כדי לשרוד תקופות קשות ואנחנו רואים מה קורה באירופה.
רוחמה אברהם-בלילא: אין לי ספק שבתקופות הקשות שהעולם עובר, במיוחד באירופה, כל המשבר הכלכלי, הבנקים רק יחמירו עם מסגרת האשראי וזה יקשה באופן ישיר על כל הסוגיה של העסקים הקטנים והבינוניים.
רוחמה אברהם-בלילא: לסבר את האוזן אומר לך שכאשר דיברנו על הריכוזיות, נתתי דוגמה שבמדינת ישראל למשל מאה מיליארד שקלים מוענקים באשראי לשש קבוצות עסקים גדולות, במסגרת אשראי, לעומת שישים מיליארד שקלים שפתוחים בפני כ-430 אלף בעלי עסקים.
רוחמה אברהם-בלילא: ברור למה הבנקים מעדיפים לתת.
רוחמה אברהם-בלילא: יש פחות ניירת, הם סומכים יותר, אבל תחשוב מה קורה אם חברה אחת קורסת ומה רמת הסיכון של דבר כזה.
רוחמה אברהם-בלילא: אני רוצה להתייחס להחלטת הממשלה, לדוח טרכטנברג, ואני יודעת שזה יקפיץ אותך.
משה גפני: מה שלומו?
רוחמה אברהם-בלילא: אני בטוחה שבזכותך לא יקרה שום דבר עם הדוח.
משה גפני: גם הוא מקצץ בתקציב משרדי הממשלה?
רוחמה אברהם-בלילא: אני אומר לך איפה המתווה כאן עלול להיות לא טוב.
רוחמה אברהם-בלילא: גם כשדיברנו על תוכנית הורדת מתווה המס, אני רוצה להפנות זרקור לקבוצה מאוד מאוד מיוחדת.
רוחמה אברהם-בלילא: באותה החלטת ממשלה, לא רק שהיא לא עוצרת את מתווה הורדת המס אלא היא מעלה אותו וזה אומר ששיעור המס על יחידים במקסימום – ובכוונה אני מקריאה את זה כדי שזה יירשם – מעל 40 אלף שקלים, המס עומד היום על 45 אחוזים.
רוחמה אברהם-בלילא: על פי המתווה היה אמור לרדת עד ל-39 אחוזים בשנת 2016.
רוחמה אברהם-בלילא: זאת אומרת, על פי החלטת הממשלה לאותו סקטור שמרוויח מעל ארבעים אלף שקלים, מתווה המס עולה ל-48 אחוזים.
רוחמה אברהם-בלילא: מדובר בהכבדה גם על מעמד הביניים שמרכיב בסופו של דבר את אותו מגזר.
משה גפני: זה לא מעמד ביניים.
משה גפני: מי שמשתכר ארבעים אלף שקלים, הוא במעמד הביניים?
משה גפני: אנחנו חברי הכנסת במעמד הביניים?
רוחמה אברהם-בלילא: אנחנו מוגדרים היום מעמד ביניים נמוך.
משה גפני: אנחנו?
משה גפני: המשכורת שלנו היא לא ארבעים אלף שקלים.
משה גפני: אנחנו לא מעמד ביניים.
רוחמה אברהם-בלילא: אני מדברת על העסק לכשעצמו.
רוחמה אברהם-בלילא: אני מדברת על כל מתווה הורדת המס.
רוחמה אברהם-בלילא: כאשר אתה מסתכל על בעל עסק, אתה רואה שבפועל הוא משלם יותר.
רוחמה אברהם-בלילא: יתרה מכך.
רוחמה אברהם-בלילא: כל הסוגיה של החוק לעידוד השקעות הון, האלכסון שלו – למרות שיש רצון ממשלתי לתקן את זה – עדיין החוק שלו מפלה לרעה עסקים קטנים ובינוניים.
רוחמה אברהם-בלילא: מטרת הדיון המהיר הזה לשמוע איך האוצר, אם הוא נמצא כאן, מתארגן לטובת הסקטור הזה, לטובת השדרה הכלכלית והחזקה של מדינת ישראל, איך הוא מתארגן לטובת אותו מגזר.
משה גפני: זה ראוי.
רוחמה אברהם-בלילא: איך הוא מחזק אותו על מנת שהעסקים לא יקרסו.
רוחמה אברהם-בלילא: אני אומר מה עשינו בזמנו, ואני חושבת שאתה היית שותף לזה.
רוחמה אברהם-בלילא: בכנסת הראשונה שלי הייתי חברה גם בוועדת הכספים והיו מאה מיליון שקלים שמוקצים לטובת העסקים הקטנים והבינוניים למטרת הלוואות.
רוחמה אברהם-בלילא: משרד התעשייה רצה לחלק את זה.
רוחמה אברהם-בלילא: לקחנו חמישים מיליון שקלים ובעזרת הסכום הזה הקמנו את קרן תבור כאשר מינפנו על כל שקל שהמדינה תקצבה, בנק אוצר החייל אז מינף את זה בחמישה שקלים.
רוחמה אברהם-בלילא: יצרנו קופה של 250 מיליון שקלים לטובת הלוואות של העסקים הקטנים והבינוניים.
רוחמה אברהם-בלילא: היקף הקרן הזאת היום עומד על כמיליארד שקלים, אבל זה לא מספיק.
רוחמה אברהם-בלילא: הקריטריונים שהיו אז לפני שבע-שמונה שנים לא תואמים את הקריטריונים של היום ולעתים בעלי העסקים – אני יודעת לומר לגבי פרק זמן של לפני שנה – היה להם יותר קל לקנות כסף בהלוואה מהבנק מאשר לקבל מקרן תבור.
רוחמה אברהם-בלילא: לכן אני גם אבקש ממך לזמן את אנשי קרן תבור לאחד הדיונים שלנו כדי לראות איך אנחנו מקלים בקריטריונים על מנת שיותר ויותר בעלי עסקים קטנים יוכלו לקבל הלוואות שבתנאים שלהן הן יותר טובות מאשר של הבנקים.
משה גפני: אני מודה לך על העלאת ההצעה הזאת שהיא חשובה מאוד.
משה גפני: בינתיים נכנס החבר החשוב גאלב מג'אדלה שהוא אחד משני מציעי ההצעה לדיון מהיר בנושא הזה.
גאלב מג'אדלה: אני מצטער על האיחור.
גאלב מג'אדלה: כמעט ארבעים דקות אני בכביש.
גאלב מג'אדלה: סמכתי על חברתי מהאופוזיציה.
משה גפני: ועדת כספים זה לא אופוזיציה וקואליציה.
גאלב מג'אדלה: אנחנו אופוזיציה.
גאלב מג'אדלה: מתי שאתה רוצה, אנחנו אופוזיציה.
גאלב מג'אדלה: גם אנחנו רוצים לדעת איפה אנחנו.
משה גפני: אחרי שתדעו איפה אתם, תגידו גם לי כדי שגם אני אדע איפה אני.
גאלב מג'אדלה: אתה יודע בדיוק איפה אתה.
גאלב מג'אדלה: אדוני היושב ראש, הנושא הזה ידוע לך גם מדיונים קודמים וגם מדיונים שמתקיימים בוועדות נוספות.